רענן נעים

רענן נעים (31 בדצמבר 1935 - 7 בספטמבר 2009) היה איש ציבור ישראלי שכיהן כחבר הכנסת בכנסת העשירית מטעם המערך.

ביוגרפיה

נעים נולד בבנגזי שבלוב ועלה לישראל בשנת 1949. בשנות לימודיו התחנך בכפר הנוער בן שמן, במוסד עליית הנוער בנווה ים, בקיבוץ תל יוסף ובבית ברל. לאחר מכן החל לעבוד בחקלאות והיה מדריך פועלים במושב העולים ספסופה.

נעים היה ממייסדי מועצה אזורית מבואות החרמון. בשנת 1963 נמנה בין מייסדי מושב רמות נפתלי, בו הוא התגורר עד יום מותו, והחל לפעול במסגרת תנועת המושבים. תחילה שימש נעים מזכיר ארגון הקניות של מושבי הגליל ולאחר מכן נבחר לרכז תנועת המושבים בגליל.

בשנים 1981–1984 כיהן כחבר הכנסת ב מטעם המערך ובמהלכה כיהן כחבר ועדת הכלכלה. בשנת 1988 התמודד לכנסת ה-12 בראשות רשימת "תנועה למען המושבים" שזכתה ל-2,838 קולות ולא עברה את אחוז החסימה.

בתו היא תא"ל (מיל') מיכל בן-מובחר, לשעבר ראש חטיבת הסגל באגף כוח האדם בצה"ל, ורעייתו של ראש מועצה אזורית מבואות חרמון, בני בן-מובחר.

קישורים חיצוניים
 
 דף הקבר של רענן נעים באתר BillionGraves

עולים לאחר קום המדינה: 1948–1950
חברי כנסת מטעם המערך עבודה-מפ"ם
בוגרי כפר הנוער בן שמן
חברי הכנסת העשירית
מייסדי מושבים
ישראלים ילידי לוב
ישראלים שנולדו ב-1935
ישראלים שנפטרו ב-2009